text: আর্জেন্টিনার জয়ের দিনে ব্রাজিলের ড্র - ArthoSuchak
  প্রচ্ছদ App Home Page আর্জেন্টিনার জয়ের দিনে ব্রাজিলের ড্র
  ৫:৫৫ অপরাহ্ণ জুলাই ২৫, ২০২১
  অনেকটা হতাশায় শুরু হয়েছিল টোকিও অলিম্পিকে আর্জেন্টিনার মিশন। তবে ব্রাজিল মিশন শুরু করেছিল উড়ন্ত জয়ে। রিচার্লিসনের হ্যাটট্রিকে জার্মানিকে উড়িয়ে দিয়েছিল ব্রাজিল। কিন্তু দ্বিতীয় ম্যাচের আর রক্ষা হয়নি। তবে নিজেদের দ্বিতীয় ম্যাচে আর্জেন্টিনা জিতেছে। আর ড্র নিয়ে সন্তুষ্ট থাকতে হয়েছে ব্রাজিলকে।
  তবে ম্যাচটিতে আজ ১৩ মিনিটেই বড় ধাক্কা খায় ব্রাজিল। লাল কার্ড দেখেন ডিফেন্সিভ মিডফিল্ডার দগলাস লুইজ। ১০ জনের দল নিয়ে বাকি সময় রক্ষণ আগলে খেলেছে ব্রাজিল। ফলে গোলের দেখাও আসেনি। ড্র নিয়েই মাঠ ছাড়তে হয়েছে। দুই জয়ে নিজেদের গ্রুপে শীর্ষস্থান দখলে ব্রাজিল ও আইভরি কোস্টেরই।
  অন্যদিকে দিনের আরেক ম্যাচে আজ মিশরকে ১-০ গোলে হারিয়েছে আর্জেন্টিনা। এর আগে অস্ট্রেলিয়ার বিপক্ষে ২-০ গোলে হেরেছিল তারা। সাপ্পোরো দোমে স্টেডিয়ামে 'সি' গ্রুপের ম্যাচটিতে জয়সূচক গোলটি করেন ফাকুন্দো মেদিনা। ম্যাচের ৫২ মিনিটে ব্যবধান গড়া গোলটি করেন তিনি। অ্যালেক্সিস ম্যাক অ্যালিস্টারের নেওয়া কর্নার কিক থেকে বল পেয়ে ডান পায়ের শটে গোলটি করেন তিনি।